













Қонаев қаласының кейбір көшелеріне жаңа атау және қайта атау туралы


[bookmark: _Hlk165305908]Қазақстан Республикасының «Қазақстан Республикасының әкімшілік-аумақтық құрылысы туралы» Заңының 13-бабына, Қазақстан Республикасының Мәдениет және спорт министрлігінің 2023жылғы 01 тамыздағы «Әкімшілік-аумақтық бірліктерге, елді мекендердің құрамдас бөліктеріне атау беру, оларды қайта атау, сондай-ақ олардың атауларының транскрипциясын нақтылау мен өзгерту кезінде тиісті аумақ халқының пікірін ескеру қағидаларын бекіту туралы» №211 бұйрығының 2-тарауына (Нормативтік құқықтық актілерді мемлекеттік тіркеу тізілімінде № 33238 болып тіркелген) сәйкес, Қонаев қаласының мәслихаты ШЕШІМ ҚАБЫЛДАДЫ және Қонаев қаласының әкімдігі ҚАУЛЫ ЕТЕДІ:
1. Алматы облысының ономастика комиссиясының қарауына:
Қонаев қаласының 10 шағын аудандағы Центральная көшесіне Нұрлыбай Абайұлданов атындағы көше деп қайта атау;
«Восточный» шағын ауданындағы атауы жоқ көшелерге: Сырлыөзен, Жайлыкент, Ынтымақ, Саржайлау, Өрлеу, Мұра, Қоңыржел, Бірлік атауларын беру;
«Арна» шағын ауданындағы атауы жоқ көшелерге: Өскенөңір және Сәулетті атауларын беру туралы ұсыныс енгізілсін.
2. Осы бірлескен Қонаев қаласы мәслихатының шешімі мен Қонаев қаласы әкімдігі қаулысының орындалуын бақылау қала әкімінің жетекшілік ететін орынбасарына жүктелсін.

